
Slovakki 


Slovakki ( slovencina , slovensky jazyk ) on 
länsislaavilaiseen kieliryhmään kuuluva 

indoeurooppalainen kieli. Sitä puhutaan lähinnä 
Slovakiassa (noin 5 miljoonaa puhujaa) ja lisäksi muun 
muassa Yhdysvalloissa (yli 800 000) ja Tsekissä 
(183 749). 

Slovakin kieli on läheistä sukua muun muassa tsekille, 
puolalle ja sorbille. Erityisen lähellä se on tsekin kieltä; 
molempien kielten puhujat kykenevät yleensä 
ymmärtämään toisiaan hyvin, mihin vaikutti aikanaan 
erityisesti Tsekkoslovakian valtio, jossa ihmiset 
puhuivat aina omaa kieltään ja tulivat ymmärretyksi. 
Kaikkein nuorimmalle sukupolvelle, joka ei ole 
kokenut yhteistä Tsekkoslovakian aikaa, toisen kielen 
ymmärtäminen saattaa olla hieman hankalampaa. 

Jyväskylän yliopisto on ohut 1970-luvun lopulta lähtien 
ainoa pohjoismainen yliopisto, jossa on voinut 
opiskella slovakkia. 

Historia 


Slovakki 



Oma nimi 

slovencina, slovensky jazyk 

Tiedot 

Alue 

Hb Slovakia 


Tsekki 

Virallinen 

Hb Slovakia 

kieli 

MM Vojvodina 


M Euroopan unioni 

Puhujia 

6 miljoonaa 

Sija 

ei sadan suurimman joukossa 

Kirjaimisto 

latinalainen 

Kielenhuolto Slovakian tiedeakatemia PJ 

Kielitieteellinen luokitus 

Kielikunta 

indoeurooppalaiset kielet 

Kieliryhmä 

slaavilaiset kielet 


länsislaavilaiset kielet 

Kielikoodit 

ISO 639-1 

sk 

ISO 639-2 

slo (T), slk (B) 

ISO 639-3 

slk (http://www-01.sil.org/iso639- 


3/documentation.asp?id=slk) 


Ohje 


Slaavit saapuivat Karpaattien altaaseen ja nykyisen Slovakian alueelle noin vuonna 500. Unkarilaisten 
maahantulon jälkeen slovakkien yhteys eteläslaaveihin ja tsekkeihin katkesi, ja slovakin kieli alkoi eriytyä. 
Yhteydet tsekkiin jatkuivat ja vahvistuivat kuitenkin Prahan yliopiston pemstamisen jälkeen (1348). 
Tsekkiläisellä Krälicen raamatulla (1593) oh suuri merkitys, sillä protestantit käyttivät sitä Raamattunaan. 













































Anton Bernoläk ja Eudovrt Stur alkoivat kehittää slovakin kirjakieltä 1700-luvun loppupuolella. Bernoläk 
kehitti ensimmäisen slovakin kirjakielen länsislovakin murteiden pohjalta, mutta yritys epäonnistui. Sturin 
keskislovakin murteiden pohjalle rakentuva kirjakieli pohjautui 1846 ilmestyneeseen slovakin kielioppiin 
Nauka reci Slovenskej. Samaan aikaan oli myös yrityksiä luoda tsekille ja slovakille yhteinen kirjakieli. 

Sturin kielimuoto löi kuitenkin itsensä läpi ja on myös nykyslovakin pohjana. Samo Czambel julkaisi 1902 
slovakin kielen oikeinkirjoitusoppaan, joka on käytännössä voimassa nykyäänkin. 

Tsekkoslovakian valtion muodostamisen jälkeen (1918) slovakki altistui vahvalle tsekkivaikutukselle. 
Sotien välisenä aikana korostettiin kielten samankaltaisuutta, ja ”tsekkoslovakin” kielen käsite yleistyi 
jälleen. Tsekkiläistäminen päättyi vasta toisen maailmansodan jälkeen. 

Tsekkoslovakian jakaannuttua vuonna 1993 Slovakiaksi ja Tsekiksi slovakista tuli Slovakian ainoa 
virallinen kieli. 

Murteet 


Päämurteita on kolme: länsi-, keski ja itäslovakki. Tsekin puhujat pystyvät ymmärtämään läntisiä ja keskisiä 
murteita helpohkosti. Kirjoitetun ja puhutun kielen ero ei ole niin suuri kuin tsekissä. Kirjakieli perustuu 
etupäässä keskislovakialaisiin murteisiin. Näistä ovat peräisin slovakin kirjakielen ns. synkooppilaki, joka ei 
salli kahta pitkää vokaalia (diftongit lasketaan pitkiksi vokaaleiksi) peräkkäisissä tavuissa, sekä ä-kirjain, 
jota ei esiinny missään muussa slaavilaisessa kielessä. (Suurin osa slovakeista ääntää kirjaimen tavallisena 
emä; ä-murteet ovat vähemmistössä.) Länsislovakialaisten murteiden vokaalijärjestelmä muistuttaa paljon 
tsekkiä: "valkoinen" on sekä tsekiksi että länsislovakiksi bily, mutta slovakin kirjakielellä biely (huomaa, 
että diftongin ie perässä tulevassa tavussa on lyhyt y!). Itäslovakialaisissa murteissa puolestaan ei ole 
lyhyiden ja pitkien vokaalien eroa lainkaan. 

Äänteet ja oikeinkirjoitus 


Slovakkia kirjoitetaan latinalaisin kirjaimin, joiden apuna käytetään monia diakriittisiä merkkejä. Niiden 
paljous voi oudoksuttaa kieltä osaamatonta, mutta todellisuudessa slovakin oikeinkirjoitus on 
poikkeuksellisen johdonmukainen, sillä se noudattaa melko tarkasti kielen fonologiaa ja lähes jokaista 
äännettä vastaa oma kirjaimensa. 

Ääntämistä helpottaa myös se, että sanan pääpaino on aina ensimmäisellä tavulla, toisin kuin esimerkiksi 
puolassa tai venäjässä. 






kirjain 

IPA 

huomautus 

esim. 

a 

a 


ahoj 'hei' (tervehdyksenä) 

ä 

a: 

pitkä a 

ano 'kyllä' 

ä 

ae, £ 

virallisesti äännetään kuten suomen ä, 
mutta puhekielessä äännetään usein emä 

mäso 'liha' 

fij 

b 


brat 'veli' 

c 

tr 

ts 

cesta 'matka' 

c 

tr 

ts 

preco 'miksi' 

jd 

d 


dobre 'hyvin' 

[d’ 

J 

liudentunut d, "dj" 

med' 'kupari' 

jdz 

dr 

c:n soinnillinen vastine 

Dzurilla 

[dz 

d r] 

c:n soinnillinen vastine, vrt. engl. John 

dzez 'jazz' 

e 

£ 


energia 

e 

£: 

pitkä e 

druhe 'toinen (2.)' 

f 

f 


farba 'väri' 

g 

§ 


gitara 'kitara' 

jh 

h 


herec 'näyttelijä' 

ch 

X 

kova h, vrt. saks. hoch 

chlapec 'poika' 

i 

i 


internät 'asuntola' 

\ 

i: 

pitkä / 

vino 'viini' 

p 

j 


ja 'minä' 

k 

k 


käva 'kahvi' 

1 

1,1 


lampa 'lamppu' 

|l 

1: 

pitkä /, jolla on tavun sisällä vokaalin funktio 

vlca 'sudenpentu' 

r 

li 

liudentunut /, "Ij" 

lad 'jää' 

m 

m 


mama 'mamma' 

n 

n 


noc 'yö' 

n 

n j 

liudentunut n, "nj" 

den 'päivä' 

0 

3 


otec 'isä' 

6 

3: 

pitkä o 

öda 'oodi' 

ö 

Uo 

kuin suomen uo-diftongi 

stöl 'pöytä' 

[P 

P 


pan 'herra' 

m 

k <P 

käytetään vain vierassanoissa 

aqua 

r 

r, r 


räno 'aamu' 

f 

r : 

pitkä r, jolla on tavun sisällä vokaalin funktio 

vrba 'paju' 

s 

S 


syn 'poika' 

s 

5 

"suhu-s" 

näs 'meidän' 

[t 

t 


tmavy 'pimeä' 

|t’ 

c 

liudentunut f, "tj" 

fazky 'painava' 

u 

u 


ucho 'korva' 

u 

u: 

pitkä u 

umysel 'tarkoitus' 

V 

V 


voda 'vesi' 

w 

V 

käytetään vain vierassanoissa 

vvhiskey 

X 

kr 

käytetään vain vierassanoissa 

xerox 

y 

i 

kova /, vastaa suomen /:tä 

ty 'sinä' 




y 

i: 

pitkä kova / 

vel’ky 'suuri' 

z 

z 

soinnillinen s 

zäbavny 'huvittava' 

z 


soinnillinen suhu-s, vrt. ransk. Jean 

zena 'nainen' 


Vokaalit 

Slovakissa erotetaan pitkät ja lyhyet vokaalit. Pitkät vokaalit merkitään akuu t illa ('): ä, e, r, ö, u ja y. 

Slovakki tuntee lisäksi neljä diftongia: ia, ie, iu ja 6 (vastaa suomen uo:ta). Ääntämyksessä voidaan erottaa 
myös au-, eu- ja ou-diftongit, jotka kirjoitettuna esiintyvät muodossa av, ev ja ov. 

Ns. kovaa e-äännettä merkitään ä-kirjaimella. Sitä käytetään vain sanan sisässä b:n, m:n, p:n ja v:n jäljessä. 
Tavallinen e/e on pehmeä, mikä tarkoittaa sitä, että sen edellä oleva konsonantti liudentuu (pehmenee eli 
palataalistuu). Samoin käyttäytyy i, jonka kova vastine on y. Näin esimerkiksi sana deti 'lapset' lausutaan 
suunnilleen djetji. 

Slovakissa on niin sanottu synkooppilaki, jonka mukaan kahdessa vierekkäisessä tavussa ei voi olla kahta 
pitkää vokaalia, muutamia lainasanoja lukuun ottamatta. Myös diftongit luetaan pitkiksi vokaaleiksi. 


Konsonantit 

Slovakki on fonologisesti runsaskonsonanttinen kieli: siinä on 5 vokaalia ja 27 konsonanttifoneemia 
(suomessa on 8 vokaalia ja 13-16 konsonanttia). 

Slovakissa myös konsonantit (/ ja r) voivat muodostaa tavun, ja siksi slovakissa on sanoja, joissa ei ole 
yhtäkään vokaalia, esimerkiksi vlk 'susi', vrch 'vuori'. Myös niillä on pitkä vastine / ja r, esim. vrba 'paju', 
v/ca 'sudenpentu'. 

Dentaaleilla d, t, n ja / on liudentuneet vastineet d’, t\ h ja Y. Suhuäänteet c, dz, s ja z sekä j luetaan aina 
liudentuneiksi. 

Kuten tsekissä, myös slovakissa alkuperäinen slaavilainen g on muuttunut /uksi kuten esimerkiksi 
ukrainassa - molemmissa kielissä hra 'peli', puolaksi gra, venäjäksi igra. Slovakissa muutos ei ole 
kuitenkaan ollut niin ehdoton ja poikkeukseton kuin tsekissä, jossa g on käytössä yksinomaan lainasanoissa: 
viereisen soinnillisen konsonantin vaikutuksesta alkuperäinen g on säilynyt mm. sanassa mozog 'aivot', vrt. 
ven. mozg, puolan mözg, tsekissä sana on muodossa mozek. 

Slovakista puuttuu tsekin vahvasti palatalisoitunut r-äänne, f. Esimerkiksi nimeä Jiri vastaa slovakissa 
Juraj. Toisaalta slovakissa tehdään ero liudentuneen ja liudentumattoman /-konsonantin välille, joka on 
tsekistä hävinnyt. 

Sanasto 


Sanastoltaan slovakki on hyvin lähellä tsekkiä. Perussanasto taas on yhteistä lähes kaikille slaavilaisille 
kielille (ks. esim. lukusanat alla). Tsekin kielen vahvan kirjallisen tradition vuoksi tsekkiläistä lainasanastoa 
on paljon, myös niin sanottuja käännöslainoja. Lainasanastoa on runsaasti myös latinasta ja saksasta, jonkin 
verran unkarista ja romaniasta. Toisin kuin tsekissä, slovakin kielen uudistamisessa on kiinnitetty huomiota 
omaperäisyyteen luomalla neologismeja muun muassa murresanojen avulla. 


Numerot yhdestä kymmeneen: 




1. jeden 

2. dva 

3. tri 

4. styri 

5. pät’ 

6. sest’ 

7. sedem 

8. osem 

9. devät’ 

10. desat’ 

Esimerkkejä 


Som este stdle studentka. Studujem v Bratislave medicinu. - Olen edelleen opiskelija(tar). Opiskelen 
lääketiedettä Bratislavassa. 

Prepdcte, nejem ani rybu ani mäso. Som vegetariän. - Anteeksi, en syö kalaa enkä lihaa. Olen vegetaristi. 
Ideme na Slovensko. - Menemme Slovakiaan. 

Lähteet 


1. Jazykovedny ustav Ludovita Stura (http://www.juls.savba.sk/) Slovenskä akademia vied. 
Viitattu 3.3.2012. 


Aiheesta muualla 


■ Ethnologue (http://www.ethnologue.com/web.asp), josta löytyy kielten luokitus 

Slaavilaiset kielet 

bosnia | bulgaria | kasubi | kroatia | makedonia | montenegro | polabi | puola | ruteeni | serbiä | serbokroatia 
slovakki | sloveeni | slovintsi | sorbi | tsekki | ukraina | valko venäjä | venäjä 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 



Noudettu kohteesta ”https://fi.wikipedia.org/w/index.php?title=Slovakki&oldid=18018286” 


Sivua on viimeksi muutettu 21. maaliskuuta 2019 kello 08.42. 

Teksti on saatavilla Creative Commons Attribution/Share-Alike -lisenssillä; lisäehtoja voi sisältyä. Katso käyttöehdot. 
Wikipedia® on Wikimedia Foundationin rekisteröimä tavaramerkki. 

Ongelma artikkelissa? 
































